armvectores/hy_wikipedia_2023 huggingface dataset:
Ջենիֆեր Իգան

Ջենիֆեր Իգան (անգլ.՝ Jennifer Egan, սեպտեմբերի 7, 1962(1962-09-07), Չիկագո), ամերիկացի ժամանակակից գրող, Պուլիտցերյան մրցանակի դափնեկիր 


== Կենսագրություն ==
Ջենիֆերը ծնվել է 1962 թվականի սեպտեմբերի 7-ին, Չիկագոյում։ Մանկությունն անց է կացրել Սան Ֆրանցիսկոյում։ Լոուելի դպրոցն ավարտելուց հետո անգլիական գրականություն է ուսումնասիրել Փենսիլվանիայի համալսարանում։ Գրական գործունեությունն սկսել է որպես կարճ պատմվածքների հեղինակ, որոնք լույս են տեսել  The New Yorker-ում, Harper’s Magazine-ում, Zoetrope: All-Story-ում, Ploughshares-ում և The New York Times Magazine-ում։ Արդեն հրատարակել է պատմվածքների մեկ ժողովածու և չորս վեպ, որոնցից մեկը՝  Look at me—ն, 2001 թվականին հայտնվել է National Book Award մրցանակաբաշխության եզրափակիչ փուլում։
Իգանի առաջին վեպը՝ «Անտեսանելի կրկեսը» նույնպես լուրջ հաջողություն է ունեցել, հիմք հանդիսացել նույնանուն կինոնկարի համար։ Գրողի երկրորդ գիրքը տեղ է գտել գրքի ամերիկյան ազգային մրցանակաբաշխության կարճ ցուցակում՝ շորթ լիսթում (short list): Իգանի երրորդ վեպը՝ «Միջնաբերդը», բեսթսելլեր է դարձել Ամերիկայի Միացյալ Նահանգներում, և CBS Films կինոընկերությունը գնել է դրա էկրանավորման իրավունքը։
2011 թվականին Ջենիֆեր Իգանը Պուլիտցերյան մրցանակի է արժանացել «Ժամանակը վերջինն է ծիծաղում» («A Visit from the Goon Squad») վեպի համար (A Visit From the Goon Squad).


== Մատենագրություն ==
Emerald City (պատմվածքների ժողովածու)


=== Վեպեր ===
Անտեսանելի կրկեսը / The Invisible Circus (1995)
Look at Me (2001)
Միջնաբերդը / The Keep (2006)
Ժամանակը վերջինն է ծիծաղում / A Visit from the Goon Squad (2010)
Manhattan Beach (2017)


== Պարգևներ ==
«Միջնաբերդը» վեպը տեղ է գտել գրքի ամերիկյան ազգային մրցանակաբաշխության կարճ ցուցակում՝ շորթ լիսթում (short list);
2010 թվականին՝ Պուլիտցերյան մրցանակ «Գեղարվեստական արձակ» անվանակարգում, «Ժամանակը վերջինն է ծիծաղում» վեպի համար։ Մրցանակը շնորհվել է հետևյալ ձևակերպմամբ. «թվային տեխնոլոգիաների և սրընթաց փոփոխվող մշակույթի դարաշրջանում հասունացման ու ծերացման թեմայի գյուտարարական հետազոտության համար»;
2011 թվականին՝ Գրաքննադատների ամերիկյան շրջանակի մրցանակ (National Book Critics Circle Award )՝ «Գեղարվեստական արձակ» անվանակարգում, «A Visit From the Goon Squad» վեպի համար
2011 թվականին հայտնվել է PEN/Faulkner Award մրցանակաբաշխության եզրափակիչ փուլում


== Ծանոթագրություններ ==


== Արտաքին հղումներ ==
Ջենիֆեր Իգանի կայքէջը
Ջենիֆեր Իգան Internet Movie Database կայքում
Մոնղոլիայի ազգային թանգարան

Մոնղոլիայի ազգային պատմական թանգարան (մոնղ.՝ Монголын үндэсний түүхийн музей), Մոնղոլիայի ամենամեծ պատմական թանգարանն է, գտնվում է Ուլան Բատորում։ Մինչև 1991 թվականի վերակառուցումը կոչվել է Հեղափոխության թանգարան(ռուս.):


== Պատմություն ==
Մոնղոլիայի առաջին` ազգային թանգարանը հիմնվել է 1924 թվականին և սկիզբ է դարձել մի շարք մասնագիտացված թանգարանների համար։ Թանգարանի առաջին հավաքածուներն ու ցուցանմուշները կազմվել են խորհրդային գիտնականներ ու հետազոտողներ Ա.Դ. Սիմուկովի, Վ. Ի. Լիսովսկու, Պ. Կ. Կոզլովի, ինչպես նաև` ամերիկացի հնէաբան Ռ. Չ. Էնդրյուսի կողմից։ Ժամանակակից Ազգային թանգարանը, որն ստեղծվել է 1991 թվականին Կենտրոնական թանգարանի ու Հեղափոխության թանգարանի պատմական, հնէաբանական ու էթնոգրաֆիկական բաժինների հիման վրա, գտնվում է 1971 թվականին կառուցված շինությունում։ Այսօր համարվում է մոնղոլական ամենահարուստ թանգարաններից մեկը։
Մոնղոլիայի ազգային թանգարանը մշակութային, գիտական և կրթական կազմակերպություն է(մոնղոլերեն):


== Ցուցադրություն ==
Ցուցադրությունը ներկայացնում է Մոնղոլիայի պատմությունը` սկսած քարի դարից մինչև մեր օրերը։ Այստեղ ներկայացված են մոնղոլական կայսրության մասին, էթնոգրաֆիկ տեղեկություններ, ավանդույթներ։ Էթնոգրաֆիկ հավաքածուն ընդգրկում է մոնղոլական տարբեր էթնիկ խմբերի տարազների նկարներ։ Ներկայացված են քարեդարյան գտածոների հայտնաբերման վայրեր, զենք, կենցաղային օգտագործման իրեր և պաշտամունքի առարկաներ։ Գրեթե բոլոր ցուցանմուշների բացատրությունները տրված են մոնղոլերեն և անգլերեն։ Թանգարանը տարեկան առնվազն մեկ հանդես է հրապարակում մոնղոլերենով և օտար լեզուներով, այդ թվում` ռուսերենով և անգլերենով։


== Ծանոթագրություններ ==
Դիղլենջի

Դիղլենջի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մուրճ և մանգաղ (այլ կիրառումներ)

Մուրճ և մանգաղ, կարող է վերաբերել՝

Մուրճ և մանգաղ - Խորհրդային Միության դրոշմը՝ բանվորա-գյուղացիական միության նշանը
Մուրճ և մանգաղ - օրաթերթ, այնուհետև՝ եռօրյա (1927 թվականից)
Սուրեն Յոլյան

Սուրեն Լևոնի Յոլյան (դեկտեմբերի 16, 1926(1926-12-16), Գորիս, Հայաստան - նոյեմբերի 17, 1994(1994-11-17), Փարիզ, թաղված է Մոսկվայում), հայ բժիշկ։ Բժշկական գիտությունների դոկտոր (1971), պրոֆեսոր (1973)։


== Կենսագրություն ==
Սուրեն Յոլյանը ծնվել է Գորիսում։ Սերում է Գորիս քաղաքի Յոլյանների նշանավոր տոհմից։ 1942 թվականին ավարտել է Գորիսի Ակսել Բակունցի անվան միջնակարգ դպրոցը։ 1943-1948 թվականներին սովորել է Երևանի պետական բժշկական ինստիտուտում։ Ինստիտուտն ավարտելուց հետո աշխատել է պրոֆեսոր Ռուբեն Հովսեփի Յոլյանի անվան հեմատոլոգիայի և արյան փոխներարկման գիտահետազոտական ինստիտուտի կլինիկական բաժանմունքում։

1951 թվականին եղել է Կոտայքի շրջանային հիվանդանոցի թերապևտ, 1952-1956 թվականներին նշանակվել է Կոտայքի շրջկոմի առողջապահության բաժնի պետ։ 1954 թվականին պաշտպանել է բժշկական գիտությունների թեկնածուական դիսերտացիան։ 1962-1965 թվականներին ՀԽՍՀ գիտությունների ակադեմիայի նախագահության որոշմամբ նշանակվել է Սրտաբանության և սրտային վիրաբուժության գիտահետազոտական ինստիտուտի գիտական գծով փոխտնօրեն, 1965-1993 թվականներին՝ նույն ինստիտուտի սրտաբանության և ռևմատոլոգիայի բաժնի վարիչ։ 1971 թվականին պաշտպանել է դոկտորական դիսերտացիա, 1973 թվականից՝ պրոֆեսոր։ Եղել է ՀԽՍՀ առողջապահության նախարարության գլխավոր ռևմատոլոգը և ռևմատոլոգիայի կենտրոնի նախագահը, համամիութենական ռևմատոլոգների նախագահության անդամ, Հայաստանի ռևմատոլոգների ընկերության նախագահ։


== Գործունեություն ==
Սուրեն Յոլյանի ղեկավարությամբ պաշտպանվել են բժշկական գիտությունների թեկնածուական ութ դիսերտացիաներ։ Հեղինակ է 145 գիտական աշխատանքների։ Նրա ստեղծագործական գործունեությունը բնութագրում է սիրտ-անոթային համակարգի հիվանդությունների կլինիկական գիտական հետազոտությունների լայն շրջանակը։ Գիտական աշխատությունները վերաբերում են կլինիկա-պաթոֆիզիոլոգիական հիմնահարցերինը և համապատասխան բուժումներին։ Յոլյանի մտահղացմամբ և նախաձեռնությամբ «Էրեբունի» քաղաքային կլինիկական հիվանդանոցում 1985 թվականին բացվել է հանրապետական հոդաբանական կենտրոն։


== Պարգևներ, մրցանակներ ==
Պարգևատրվել է «Աշխատանքային արիության» և «Պատվո նշան» շքանշաններով։


== Հիշատակ ==
Սրտաբանության ինստիտուտի ռևմատոլոգիայի ինստիտուտն անվանակոչվել է պրոֆեսոր Սուրեն Լևոնի Յոլյանի անվամբ։


== Մեջբերումներ Սուրեն Յոլյանի մասին ==


== Ընտանիք ==
Կինը՝ Ռոզա Յոլյան
Որդին՝ Լևոն Յոլյան, ՀՀ Պետական և առողջապահության բնագավառի գործիչ
Դուստրը՝ Գայանե Յոլյան, մանկաբույժ


== Ծանոթագրություններ ==
(236) Հոնորիա

(236) Հոնորիա (անգլ.՝ Honoria), աստերոիդ աստերոիդների հիմնական գոտում։ Հայտնաբերվել է 1884 թվականի ապրիլի 26-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,799721 ա. մ., առավելագույնը մոտենում է 2,2754 ա. մ. հեռավորության վրա և հեռանում 3,324 ա. մ.։ Արեգակի շուրջ մեկ ամբողջական պտույտ է կատարում 1711,08 երկրային օրվա ընթացքում, իր ուղեծրով շարժվելով միջինում 0,210393 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,68° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(236) Հոնորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Latin Pop Airplay

Latin Pop Airplay, լատինո փոփ ամենահայտնի և ամենապահանջված երաժշտական հիթ շքերթը, Հրատարակվում է շաբաթական մեկ անգամ (Billboard)։


== Տեղեկություն չարթերի մասին ==


=== Ամենապահանջված արտիստները ===


=== Տարեվերջյնա լավագույն երգեր ===
1996։ «Por Amarte», Էնրիգե Իգլեսիաս
1997։ «Por Debajo de la Mesa», Լուս Մագել
1998։ «Vuelve», Ռիկի Մարտին
1999։ «Dejaría Todo», Chayanne
2000։ «A Puro Dolor», Son by Four
2001։ «Abrázame Muy Fuerte», Խուան Գաբրիել
2002։ «Y Tu Te Vas» by Chayanne
2003։ «Tal Vez», Ռիկի Մարտին
2004։ «Cuidarte el Alma», Chayanne
2005։ «La Camisa Negra», Խուանես
2006։ «Labios Compartidos», Maná
2009։ «Aqui Estoy Yo», Լուիս Ֆոնսի, որին մասնակցել է Դավիդ Բիսբալը, Ալեքս Սինտեկը և Նոել Շահրիսան
2010։ «Cuando Me Enamoro», Էնրիգե Իգլեսիաս, որին մասնակցել է Խուան Լուիս Հեռին


== Ծանոթագրություններ ==
Կարմիր թութակ (ձուկ)

Կարմիր թութակ (հիբրիդային թութակ), ակվարիումային ձկների արհեստական աճեցրած տարատեսակ։ Իրենից ներկայացնում է տարբեր ցիխլիդային կենսաբանական տեսակների հիբրիդներ։ Ծնողական տեսակների հավանական 3 տարբերակ։

Cichlasoma citrinellum և Cichlasoma synspilum.
Cichlasoma erythraeum և Cichlasoma severum .
Cichlasoma erythraeum և Cichlasoma severum + Cichlasoma «theraps» fenestratum (Այսինքն — եռապատիկ հիբրիդ)։


== Բնութագրում ==
Բնորոշ գունավորումը — դեղինից վառ կարմիր։ Չափը — մինչև 25 սանտիմետր։ Հիբրիդային ծագումը ըստ երևույթին հանգեցնում է օրգանների զարգացման կարգավորման խանգարմանը։ Հիբրիդային թութակները հաճախ ունենում են ճշգրիտ տարբերակում գլուխը մարմնից (գլխի ետևից մեջքի կողմումսկսում է վառ արտահայտված սապատ)։ Ստորին շրթունքը կլոր է, ինչը դժվարացնում է սնվելը։
Ինչպես և հետևում է սպասել միջտեսակային հիբրիդներից, հիբրիդային թութակները ստերիլ են։ Ավելի քան, կա հիշատակում թութակի էգերի խաչասերման մասին Cichlasoma cyanoguttatum-ի հետ։


== Տես նաև ==
Красивый пельматохромис


== Ծանոթագրություններ ==


== Արտաքին հղումներ ==
Բրունյատո

Բրունյատո (իտալերեն՝ Brugnato), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 1250 մարդ (2008)։ Բնակչության խտությունը՝ 105 մարդ/կմ²։ Տարածքը կազմում է 12 կմ²։ Փոստային ինդեքս՝ 19020։ Հեռախոսային կոդ՝ 0187։
Քաղաքի հովանավորն է հանդիսանում Սան Պասկուալ առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0187 894110
Էլեկտրոնային հասցեն՝ brugnatocom@libero.it
Պաշտոնական կայք՝ http://www.comunediborghettodivara.net/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(372) Պալմա

(372) Պալմա (անգլ.՝ Palma), աստերոիդ աստերոիդների հիմնական գոտում։ Հայտնաբերվել է 1893 թվականի օգոստոսի 19-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,148104 ա. մ., առավելագույնը մոտենում է 2,3275 ա. մ. հեռավորության վրա և հեռանում 3,9687 ա. մ., իսկ Երկրի ուղեծրին Պալմա աստերոիդը նվազագույնը մոտենում է 1,4411 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2040,2 երկրային օրվա ընթացքում, իր ուղեծրով շարժվելով միջինում 0,176454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(372) Պալմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաշքենդի հռչակագիր (1966)

Տաշքենդի հռչակագիր, ստորագրվել է հունվարի 10-ին, Հնդկաստանի և Պակիստանի միջև (հունվարի 4-10), ԽՍՀՄ Մինիստրների խորհրդի նախագահ Ալեքսեյ Կոսիգինի մասնակցությամբ։ Հանդիպման նախաձեռնողը ԽՍՀՄ-ն էր, որն իր «բարի ծառայություններն» առաջարկեց Հնդկաստանի և Պակիստանի միջև հարաբերությունները (որոնք սրվել էին Քաշմիրի շրջանում 1965 թվականի օգոստոս-սեպտեմբեր ամիսներին հնդկա-պակիստանյան զինված ընդհարման կապակցությամբ) կարգավորելու համար։ 
Դեկլարացիան նախատեսում էր ընդհարման հետևանքները վերացնելու միջոցառումներ, կողմերի զորքերի ետքաշում ընդհարումից առաջ եղած դիրքերը, դիվանագիտական ներկայացուցչությունների բնականոն գործունեություն, ինչպես նաև Հնդկաստանի և Պակիստանի միջև տնտեսական և առևտրական կապերի վերականգնում և այլն։
Օուլույոկի (գետ)

Օուլույոկի (ֆիններեն՝ Oulujoki), գետ Ֆինլանդիայում։


== Աշխարհագրություն ==
Օուլույոկի գետը սկիզբ է առնում Օուլույարվի լիճից և թափվում է Բալթիկ ծով։


== Հիդրոգրաֆիա ==
Օուլույոկի գետի երկարությունը կազմում է 107 կմ, ավազանի մակերեսը՝ 22853 կմ2 է։


== Տես նաև ==
Գետ
Ակունք և Գետաբերան


== Արտաքին հղումներ ==
Զաուրմագ Բարաև

Զաուրմագ Բարաև (օսերեն՝ Барæты Зауырмæг, ազգությամբ օս հայ ազատամարտիկ, եղել է տանկիստ։ Ունեցել է մայորի կոչում։


== Կենսագրություն ==
Կռվել է Հյուսիսային և Հարավային Օսիայում։ Մասնակցել է Արցախյան ազատամարտին, որի ժամանակ աչքի է ընկել նրանով, որ ոչնչացրել է ավելի քան քսան Հետևակի մարտական մեքենա։ Մականունն էր՝ հակատանկ։ Արցախյան պատերազմից հետո մեկնել է Բոսնիա և կռվել սերբերի կողմից (տես՝ Բոսնիական պատերազմ)։ Պարգևատրվել է Արցախի Հանրապետության «Մարտական ծառայություն» մեդալով։
Ակթեփե (այլ կիրառումներ)

Ակթեփե անվանումը կարող է վերաբերել Արևմտյան Հայաստանի հետևյալ գյուղերին.

Ակթեփե (Դիարբեքիրի գավառ) - Դիարբեքիրի վիլայեթի Դիարբեքիրի գավառում
Ակթեփե (Տրապիզոնի գավառ) -Տրապիզոնի վիլայեթի Տրապիզոնի գավառում
Քյուրաթաղի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետություն Հադրութի շրջանի Քյուրաթաղ գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Լիպովկա (գյուղ, Դոբրովսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 284 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուլուստվեռե

Սուլուստվեռե (էստ․՝ Sulustvere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լանդիշևկա (գյուղ, Վիբորգսկի շրջան)

Լանդիշևկա (ռուս.՝ Ландышевка), գյուղ Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոռեդեմբառա

Տոռեդեմբառա  (իսպ.՝ Torredembarra), մունիցիպալիտետ Իսպանիայում։ Մտնում է Տարրագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Տարրագոնես շրջանում։ Նրա տարածքը գրավում է 8,7 կմ², իսկ բնակչությունը կազմում է 15406 մարդ (2010 թվականի մարդահամարի տվյալների համաձայն)։


== Ծանոթագրություններ ==


== Արտաքին հղումներ ==
պաշտոնական կայք
Patronato Municipal de Turismo de Torredembarra
Patrimonio histórico y artístico de Torredembarra
Información de la Generalitat de Catalunya Archived 2007-09-26 at the Wayback Machine.
http://www.idescat.net/territ/BasicTerr?TC=6&V0=1&V1=43153&MN=1&&V3=925&PARENT=1&CTX
Շիրակ Թորոսյան

Շիրակ Արտեմի Թորոսյան (ապրիլի 16, 1972(1972-04-16), Գանձա, Վրաստան), հայ քաղաքական և պետական գործիչ, միջազգայնագետ-պատմաբան, պատմական գիտությունների թեկնածու, ՀՀ Ազգային ժողովի 7-րդ գումարման պատգամավոր, Երևանի պետական համալսարանի դասախոս։ 2006 թվականից «Ջավախք» հայրենակցական միության նախագահն է։ «Իմ քայլը» խմբակցության անդամ։


== Կենսագրություն ==
1995 թվականին ավարտել է Երևանի պետական համալսարանի միջազգային հարաբերությունների ֆակուլտետը, 1997 թվականին` Հայաստանի Հանրապետության պետական կառավարման ակադեմիան, 2006 թվականին` Եվրախորհրդի Քաղաքական դասընթացների երևանյան դպրոցը։
Ամուսնացած է, ունի երեք երեխա։


== Քաղաքական գործունեություն ==
Շիրակ Թորոսյանը 2006 թվականից «Հզոր հայրենիք» կուսակցության փոխնախագահն է։
2007 թվականի մայիսի 12-ին Հայաստանի հանրապետական կուսակցության համամասնական ցուցակով ընտրվել է Ազգային ժողովի պատգամավոր։ 
2012 թվականի մայիսի 6-ին Հայաստանի հանրապետական կուսակցության համամասնական ցուցակով ընտրվել է Ազգային ժողովի պատգամավոր։ 
2017 թվականի ապրիլի 2-ին ՀՀԿ ցուցակով ընտրվել է Ազգային Ժողովի 6-րդ գումարման պատգամավոր։ Հեղափոխությունից հետո դուրս է եկել ՀՀԿ ֆրակցիայից։
2018 թվականի դեկտեմբերի 9-ին «Իմ քայլը» դաշինքի ցուցակով ընտրվել է Ազգային Ժողովի 7-րդ գումարման պատգամավոր։


== Ծանոթագրություններ ==


== Արտաքին հղումներ ==
Շիրակ Թորոսյանը ԵՊՀ պաշտոնական կայքում
Շիրակ Թորոսյանի հոդվածները ԵՊՀ պաշտոնական կայքում
Իոան Ստիլտինգ

Ստիլտինգ Իոան (լատ.՝ Stiltingo Joanne, ծննդյան  և մահվան թվականն անհայտ է), եվրոպացի բանասեր, Ֆլորենտիայի Լավրենտյան մատենադարանում պահպանված Ագաթանգեղոսի Ստիլոսկոսլի օպտիկական սխեման.
1․ լույսի աղբյուր (որպես էլեկտրոդներ ծառայող ուսումնասիրվող համա ձուլվածքների միջե էլեկտրական աղեղ)
2․ կոնդենսոր,
3․ ճեղք,
4․ դարձկեն պրիզմա,
5․ օբյեկտիվ,
6 և 7․ լույսը սպեկտրի բաժանող պրիզմաներ,
8․ օկուլյար 
Հունարեն ձեոագիր երկը 1762-ին հրատարակվել է Անտվերպենում՝ լատիներեն թարգմանությամբ և ծանոթագրություններով։
Գվիդո Արա

Գվիդո Արա (իտալերեն՝ Guido Ara, հունիսի 28, 1888(1888-06-28), Վերչելի, Պիեմոնտ, Իտալիա - հուլիսի 2, 1975(1975-07-02), Ֆլորենցիա), իտալացի նախկին ֆուտբոլիստ և մարզիչ, որը հանդես է եկել իր հայրենի քաղաքը ներկայացնող Պրո Վերչելլի ֆուտբոլային ակումբում, որի հետ 6 անգամ դարձել է Իտալիայի առաջնության չեմպիոնː


== Ծանոթագրություններ ==
Էքիզջե

Էքիզջե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կեչուտ

Կեչուտ (նախկին անվանումը` Ղուշչի),
գյուղ Հայաստանի Հանրապետության Վայոց ձորի մարզի Վայքի տարածաշրջանում, Արփա գետի վերին հոսանքում, նրա ձախ ափին։ Գտնվում է Ջերմուկ քաղաքից 3 կմ հարավ։
Կեչուտի ջրամբարի կառուցման պատճառով գյուղը տեղափոխվել է փոքր-ինչ վերև։


== Բնակչություն ==
Ըստ ՀՀ 2011 թ. մարդահամարի արդյունքների` Կեչուտի մշտական բնակչությունը կազմել է 944, առկա բնակչությունը` 884 մարդ։ Բնակիչները հայեր են, որոնց նախնիների մի մասը տարբեր ժամանակներում այստեղ են տեղափոխվել Նախիջևանի Զնաբերդ և Զանգեզուրի տարբեր գյուղերից։ Կեչուտի բնակչության փոփոխությունը ժամանակի ընթացքում` ստորև.


== Տնտեսություն ==
Տնտեսությունը զբաղվում է հացահատիկային և կերային կուլտուրաների մշակությամբ և անասնապահությամբ։


== Պատմամշակութային կառույցներ ==
Կեչուտն ունի 3 եկեղեցիներ և 2 մատուռ։


== Կեչուտցիներ ==
Ռաֆիկ Աբրահամյան


== Պատկերասրահ ==

		
		
		


== Տես նաև ==
Կեչուտի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==
Զեդուբան (Օզուրգեթի շրջան)

Զեդուբան (վրաց.՝ ზედუბანი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Օզուրգեթից հեռու է 9 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում էր 167 մարդ՝ վրացիներ (80 %) և հայեր (20 %)։ Ըստ 2014 թվականի մարդահամարի տվյալների, գյուղի բնակչությունը կազմում էր 175 մարդ, մեծամասնությունը՝ վրացիներ (92,0 %), հայեր (8,0 %)՝։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Որս արծիվներով

Որս արծիվներով, ավանդական որսաձև    եվրասիական տափաստանում։ Կիրառվում է ղազախների և կիրգիզների կողմից ժամանակակից  Ղազախստանում և Կիրգիզստանում, առավելապես Բաբան-Օլգիի նահանգներում, Մոնղոլիայում և Խինջիանգում, Չինաստանում։ Նրանք նշանավոր էին ոսկե արծիվներով, ցախաքլորներով, սապսաններով,  բալոբաններով և այլ գիշատիչ թռչուններով որսով։


== Տերմինոլոգիա ==
Երկուսն էլ` և' ղազախները, և' կիրգիզներն, ունեն իրենց հիմնական տերմինները թռչուններով, առանձնապես արծիվներով որսի վերաբերյալ։
Կիրգիզ որսորդների մոտ հիմնական տերմին է «münüshkör»-ը։ Արծիվներով որսով զբաղվողների համար օգտագործվող տերմին է «bürkütchü»-ը (bürküt՝ ոսկե արծիվ բառից()։


== Պատմություն ==


=== Կիդաններ ===
Մ.ա.ա. 936-45 թվականներին կիդանները` քոչվոր ժողովուրդները Մանջուրիայից,  նվաճում են  Չինաստանի հյուսիսային մասը։ Մ.թ.ա. 960 թվականին Չինաստանը նվաճվում է  Սուն դինաստիայի կողմից։ Նրանցից սկսվող Սուն դինաստիան ամբողջությամբ վերահսկողության տակ չէր առնվել խիդաններից, չնայած որ արդեն ասիմիլացվել էր չինական մշակույթի մեծ մասը։  Չինաստանի 300-ամյա կառավարման ընթացքում Սունը տուրք է վճարել կիդաններին նրանց հեռու պահելու համար Սուն մնացած տարածքը նվաճելուց ։  Վիճարկվում է այն  փաստը, որ կիդանները ասիմիլացրել են չինական մշակույթը, պահպանվել են քոչվորական շատ ավանդույթներ, ներառյալ արծվով որսը (տես Սուն դինաստիայի անհայտ չինական նկար)։


== Չժուրչժեններ ==
Շատ ցեղեր որս են արել գիշատիչ թռչուններով։ Կիդանների ցեղերի ներկայացուցիչները հաճախ զավթել են այդպիսի որսորդական արծիվների, բռնի ստիպել ենթարկվել իրենց հրամաններին, բայց դա ավարտվել է անհաջողությամբ (ոչ ի շահ կիդանների)։ Գոյություն ունի տեղեկություն, որ չժուրչժենները ապստամբել են կիդանների դեմ։ Պատճառը եղել է թռչունը՝ հայ-դոն-կին։ Չժուրչժենների ներկայացուցիչներին հաջողվել է ետ վերադարձնել իրենց թռչուններին։


== Կիրգիզներ ==
1207 թվականին ղրղըզ քոչվորները հանձնվում են Չինգիսհան-Ջուչիի որդու ղեկավարած զորքերին։ Մոնղոլական տիրապետության տակ ղրղզները պահպանում էին իրենց քոչվորական մշակույթը, ինչպես նաև՝ արծվի հետ որսի ավանդույթը, որը շարունակվում է գրեթե մինչև 21-րդ դար (մինչև 1990-ականները)։ Ժամանակակից հնագետները Մ.թ. ա. 1-ին (կամ նույնիսկ 2-րդ) հազարամյակին Միջին Ասիայում բազեի որսի պատմություն են տեսնում։


== Ղազախներ ==
ԽՍՀՄ-ի Ժամանակ՝ կոմունիստական կառավարման շրջանում, շատ ղազախներ փախել են հարևան Մոնղոլիա։ նրանք հիմնականում բնակություն են հաստատել Բայան-Օլգա մարզում և իրենց հետ բերել են արծիվների հետ որսի ավանդույթները։ Մինչ օրս  Բայան-Օլգա տարածաշրջանում, որը գտնվում է Ալթայի լեռներում՝ արևմտյան Մոնղոլիայում, կան մոտավորապես մի քանի հարյուր որսորդներ արծիվների հետ։ Նրանց սովորույթների մեջ են մտնում որսը ձիով։ նրանք հիմնականում կարմիր աղվեսների որս են արել, նաև օգտագործել են արծիվներ ցուրտ ձմռան ամիսների նապաստակներ որսալու համար։ Վառ գունավոր աղվեսները սպիտակ ձյան ֆոնի վրա շատ ավելի հեշտ էր նկատել։


== Ծանոթագրություններ ==


== Արտաքին հղումներ ==
Article on eagle hunting in Kyrgyzstan with pictures
Altai eagle hunting article
Golden Eagle Festival
https://www.youtube.com/watch?v=sOeu6enMphM
Մեհուրո

Մեհուրո՝ Տոկիոյի 23 հատուկ շրջաններից մեկը։
Մեհուրոյում են գտնվում 15 արտասահմանյան դեսպանատներ և հյուպատոսություններ։ Այնտեղ է գտնվում Տոկիոյի բացառիկ բնակավայրերից մեկը (Կակինոկիզակա)։ 2007 թ.-ի դեկտեմբերի 31-ի դրությամբ բնակչությունը կազմել է 259 968 մարդ, բնակչության միջին խտությունը-17 685 մարդ/կմ²։ Ընդհանուր մակերեսը կազմում է 14,70 կմ²։


== Աշխարհագրություն ==
Մեհուրոյին են շրջապատում Տոկիոյի չորս հատուկ շրջանները. Սիբույա (հյուսիս-արևելք), Սետագայա (արևմուտք), Օտա (հարավ), Սինագավա (հարավ-արևելք)։
Հիմնական թաղամասերը

Աոբադայ
Դզիյուգաոկա
Կոմաբա
Միտա
Մեհուրո
Նակամեհուրո
Նակատո
Օխասի
Սիմոմեհուրո
Յուտենդզի


== Քաղաքականությունը և կառավարությունը ==
Ներկայիս քաղաքապետ Աոկի Էյնդզի, անկուսակցական է։ Տեղական քաղաքի ավագանին կազմված է 36 ընտրված անդամներից։


== Էկոնոմիկա ==
Մեհուրոյում են գտնվում հետևյալ կորպորացիաները. «Դոն Կիխոտ» (առևտրի ցանց), «Թոփ Տուր» (տուրիզմ), «Նեկո» (հրատարակչություն)։ Շրջանում գտնվում են առևտրի կենտրոններ և հանրախանութներ «Տոկյու Պլազա», «Ատրե»։


== Մշակույթը և կրթությունը ==
Նկարչության թանգարան ՄեհուրոՄիջազգային մասնավոր դպրոցներ

Միջազգային դպրոց KAIS
Սուրբ Մարիամի միջազգային դպրոց


== Պատկերասրահ ==
Մանոլո Վիլյանովա

Մանուել Խոսե Վիլյանովա Ռեբոլյար (իսպ.՝ Manuel José Villanova Rebollar, օգոստոսի 27, 1942(1942-08-27), Սարագոսա), իսպանացի նախկին ֆուտբոլիստ, որ հանդես է եկել դարպասապահի դիրքում։ Խաղացողի կարիերան ավարտելուց հետո աշխատել է որպես ֆուտբոլային մարզիչ։


== Խաղացողի կարիերա ==
Արագոնայի մայրաքաղաք Սարագոսայում ծնված Մանուել Վիլյանովայի առաջին պրոֆեսիոնալ ակումբը եղել է Սեգունդայի «Մալյորկան», որին նա միացել է 1966 թվականին։ Թիմի կազմում մեկ մրցաշրջան անցնելուց հետո Վիլյանովան տեղափոխվել է Պրիմերայի «Ռեալ Բետիս», որը դուրս է մնացել հետագա առաջնության արդյունքում։
Վիլյանովան շարունակել է խաղալ անդալուսացիների կազմում հետագա երեք տարիների ընթացքում։ 1971 թվականին նա տեղափոխվել է իր հայրենի քաղաքի «Ռեալ Սարագոսա» ակումբ, որի հետ մեկ տարի անց վերադարձել է Պրիմերա։ Նա եղել է թիմի պահեստային դրպասապահը և 1975 թվականին, 32 տարեկան հասակում ավարտել խաղացողի կարիերան։


== Մարզչական կարիերա ==
Ֆուտբոլիստի կարիերան ավարտելուց հետո Վիլյանովան անմիջապես սկսել է մարզչական գործունեություն՝ աշխատելով «Ռեալ Սարագոսայի» երկրորդ կազմի հետ։ 1979 թվականի մայիսին նա փոխարինել է Վույադին Բոշկովին «Ռեալ Սարագոսայի» գլխավոր մարզչի պաշտոնում։
Վիլյանովան պաշտոնից հեռացվել է 1981 թվականի մարտին՝ մի շարք անբավարար արդյունքներից հետո։ Նույն թվականի հունիսին նա նշանակվել է «Սալամանկայի» գլխավոր մարզիչ՝ կարողանալով առաջին իսկ փորձից թիմին վերադարձնել Պրիմերա։
Վիլյանովան գլխավորել է «Սալամանկա» ակումբը մինչև 1984 թվականը, երբ այն առաջնության արդյունքում անցել է Սեգունդա։ Դրանից հետո Վիլյանովան աշխատանքի է անցել Սեգունդայի «Մալյորկա» ակումբում, որը նրա գլխավորությամբ լիգայում զբաղեցրել է յոթերորդ տեղը։
1985 թվականի հոկտեմբերին Վիլյանովան վերադարձել է Պրիմերա՝ «Էրկուլեսի» գլխավոր մարզչի պաշտոնում փոխարինելով Անտոնիո Տորրեսին։ Նա չի կարողացել թիմին փրկել Սեգունդա անցնելուց և հեռացել է ակումբից։
1987 թվականի դեկտեմբերին Վիլյանովան կրկին գլխավորել է «Ռեալ Սարագոսան»՝ այնտեղից հեռանալուց առաջ թիմին թողնելով առաջնության մրցաշարային աղյուսակի հինգերորդ հորիզոնականում։ Մարզչական գործունեությանը Վիլյանովան վերադարձել է միայն 1991 թվականին՝ գլխավորելոն «Ուեսկան»։
1996 թվականին՝ «Ռեկրեատիվո» ակումբի չորս տարի գլխավորելուց հետո, Վիլյանովան սկսել է աշխատել «Ռեալ Սարագոսայի» պահեստային թիմի հետ, իսկ 2003 թվականին տեղափոխվել է ակումբի խորհուրդ։
2006 թվականի հուլիսին Մանոլո Վիլյանովան կրկին գլխավորել է «Ուեսկուն»։ 2008 թվականի մարտի 3-ին նա երրորդ անգամ նշանակվել է «Ռեալ Սարագոսայի» գլխավոր մարզիչ, երբ թիմին լուրջ վտանգ էր սպառնում դուրս մնալու Պրիմերայից։
Այն բանից հետո, երբ Վիլյանովան չի կարողացել փրկել ակումբը մեկ դիվիզիոն իջնելուց, նա հերթական անգամ գլխավորել է նրա պահեստային կազմը։ 2009 թվականի հունիսին նա հեռացվել է պաշտոնից։
2013 թվականի հոկտեմբերի 14-ին Վիլյանովան դարձել է «Սարինիենա» ակումբի գլխավոր մարզիչ, որն այդ ժամանակ հանդես էր գալիս Սեգունդա Բ-ում։  2013/14 մրցաշրջանի արդյունքում թիմն զբաղեցրել է վերջին տեղն իր խմբում և անցել Տերսերա, իսկ Վիլյանովան հեռացել է իր պաշտոնից։


== Ծանոթագրություններ ==


== Արտաքին հղումներ ==
Մանոլո Վիլյանովա պրոֆիլը BDFutbol կայքում
Ֆուտբոլիստի էջը bdfutbol.com կայքում
Լեսնոե (ավան, Վոլնովախսկի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Լեսնոե ավանում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոլդե ՖԱ

«Մոլդե» (նորվ.՝ Molde Fotballklubb), նորվեգական ֆուտբոլային ակումբ, որը տեղակայված է համանուն քաղաքում։ Հանդես է գալիս Նորվեգիայի ֆուտբոլի առաջնությունում (Թիփելիգա):Կազմավորվել է 1911 թվականի հունիսի 3-ին։ Սեփական հարկի տակ անցկացվող հանդիպումները անցկացնում է 11800 հանդիսականի տարողունակությամբ «Աքեր» մարզադաշտում։
Ակումբը հանդիսանում է Թիփելիգայի գործող չեմպիոն, որին առաջին անգամ տիրել է 2011 թվականին։ Բացի այդ «Մոլդե» ակումբը հանդիսանում է Թիփելիգայի յոթակի արծաթե մեդալակիր, Նորվեգիայի գավաթի առաջնության քառակի գավաթակիր և եռակի հավակնորդ։
«Մոլդեի» գլխավոր մարզիչը Օլե Գուննար Սուլշերն է, ով այդ պաշտոնին է նշանակվել 2011 թվականի հունվարի 1-ին և ակումբում մարզչական գործունեության առաջին տարում գրավել Նորվեգիայի չեմպիոնի կոչումը։ Ակումբի ավագն է Դանիել Բերգ Հեսթադը, ով հանդիսանում է ակումբի կազմում անցկացրած խաղերի ռեկորդակիր։


== Ձեռքբերումներ ==
Նորվեգիայի առաջնություն:
Հաղթող (5): 2011, 2012, 2014, 2019, 2022 .
Արծաթե մեդալակիր (10): 1974, 1987, 1995, 1998, 1999, 2002, 2009, 2017, 2018, 2020.
Բրոնզե մեդալակիր (3)։ 1977, 1988, 1990.
Նորվեգիայի գավաթ:
Գավաթակիր (4): 1994, 2005, 2013, 2014.
Գավաթի հավակնորդ (3): 1982, 1989, 2009.


== Հանդիպումների վիճակագրություն ==


== Հայտնի խաղացողներ ==
 Էսփեն Բուգե Փեթերսոն
 Օլե Գուննար Սուլշեր


== Ծանոթագրություններ ==


== Արտաքին հղումներ ==
Պաշտոնական կայք: (նորվ.)
«Մոլդեի» հոլիվուդյան պատմությունը: (անգլ.)
Դիտասար

Դիտասար, լեռնագագաթ Հայաստանի Կոտայքի մարզում, Ամպաջուր և Խորունձոր գետերի ջրբաժանում, Մեղրաձոր գյուղից 6 կմ հյուսիս-արևելք (2432 մ)։


== Ծանոթագրություններ ==
Ֆիլլախ

Ֆիլլախ (գերմ.՝ Villach), քաղաք Ավստրիայի հարավում՝ Կարինթիայի շրջանում, Ավստրիայի, Իտալիայի և Սլովակիայի ցամաքային սահմանին։ Մեծությամբ յոթերորդն է ամբողջ Ավստրիայում և երկրորդը՝ դաշնային Կորինթիայի շրջանի տարածքում։
Ֆիլլախը կարևոր տրանսպորտ է ոչ միայն Հարավային Ավստրիայի, այլև ամբողջ Ալպ-Ադրիայի տարածաշրջանի համար։ Ըստ 2016 թվականի տվյալների՝ Ֆիլլախի բնակչությունը կազմում է 61 221 մարդ։
1997 թվականին Ֆիլլախը դարձել է Տարվա ալպյան քաղաք անվանակարգի առաջին դափնեկիր։


== Աշխարհագրություն ==
Ֆիլլախը Ավստրիայի յոթերորդ խոշորագույն քաղաքն է, որը գտնվում է երկրի հարավային հատվածում՝ զբաղեցնելով ընդհանուր հաշվով 134 կմ քառակուսի տարածք։ Ծովի մակարդակից բարձրությունը կազմում է 501 մետր։
Քաղաքը տեղակայված է Դրավա գետի ափին՝ Ալպերի հովտում։ Ֆիլլախից ոչ հեռու կան մի շարք մանր ու միջին չափի լճեր, որոնցից կարելի է առանձնացնել Օսիախերզեն և Ֆակերզեն։ Ալպյան լեռների շրջակայքում գտնվելու հանգամանքը քաղաքը դարձնում է զբոսաշրջային և լեռնադահուկային կենտրոն։


== Պատմություն ==
Ֆիլլախի տեղում գտնվող բնակավայրերի մասին առաջին գրավոր հիշատակումները թվագրվում են մ․թ․ա․ 4-րդ հազարամյակին։ Այնտեղ նշվում է, որ հռոմեական տիրապետության շրջանում այստեղ գոյություն է ունեցել Սանտիկում անվանումով փոքրիկ բնակավայր։
Քաղաքը վերելք է ապրել միջնադարյան ժամանակաշրջանում և արդեն 9-րդ դարում այն առևտրի նշանավոր կենտրոն էր։ Շուտով Գերմանիայի կայսր Օտտոն II-ն այն հանձնում է Բրիքսենի եպիսկոպոսությանը և վերջինս դառնում է եկեղեցական կալվածք։ Այն շարունակում է պահպանել իր եկեղեցապատկան կարգավիճակը մինչև 1759 թվականը։
1240 թվականին Ֆիլլախը ստանում է քաղաքի կարգավիճակ։ 1348 և 1690 թվականներին այստեղ տեղի են ունենում ավերիչ երկրաշարժեր, որոնք խոչընդոտում են քաղաքի բնականոն զարգացումը։ 1759 թվականին քաղաքի վերահսկողությունն անցնում է Հաբսբուրգների ձեռքը։ Նապոլեոնյան պատերազմների ընթացքում Ֆիլլախը միավորվել է Ֆրանսիական կայսրության Իլլարյան նահանգնի մեջ։


== Տեսարժան վայրեր ==
Ֆիլլախի տեսարժան վայրերից կարելի է առանձնացնել՝

Բարոկկո ոճով կառուցված Սուրբ Խաչ կաթոլիկ եկեղեցի
Սուրբ Նիկոլայոսի նեոգոթական եկեղեցի
Լանդսկրոնի միջնադարյան ամրոց
Կոնգրես-համալիրԱմեն տարի քաղաքը հյուրընկալում է տասնյակ մարաթոններ և ֆեստիվալներ։ Դրանցից նշանավորներն են «Սպեկտրում» թատերական ֆեստիվալը, ջազի ֆեստիվալը և արվեստի փառատոնը։


== Բնակչություն ==
Ըստ 2016 թվականի տվյալների՝ Ֆիլլախի բնակչությունը կազմում է 61 221 մարդ։ Հիմնական բնակիչները ավստրիացիներն են, որոնք խոսում են գերմաներեն լեզվի ավստրիական բարբառով։


== Ծանոթագրություններ ==


== Արտաքին հղումներ ==
Պաշտոնական կայք
Զբոսաշրջային տեղեկատվություն(չաշխատող հղում)
Ավստրիական տուրիզմի գրասենյակի պաշտոնական ուղեցույց
Քուրեսքուլ

Քուրեսքուլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կիպի (գյուղ, Լյումանդա շրջան)

Կիպի (էստ․՝ Kipi), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ընկեր Արսենի

«Ընկեր Արսենի» (ռուս.՝ «Товарищ Арсений»), 1964 թվականի խորհրդային գեղարվեստական ֆիլմ Միխայիլ Ֆրունզեի մասին, որը նկարահանել է ռեժիսոր Իվան Լուկինսկին Մաքսիմ Գորկու անվան կինոստուդիայում։ Ֆիլմում իրենց առաջին կինոդերերն են կատարել Լեոնիդ Բրոնևոյը և Գենադի Չուլկովը։


== Սյուժե ==
Ֆիլմը պատմում է բոլշևիկ Մ. Վ. Ֆրունզեի հեղափոխական գործունեության մասին Իվանովո-Վոզնեսենսկ քաղաքում առաջին ռուսական հեղափոխության ժամանակ (1905-1907)։


== Դերերում ==
Ռոման Խոմյատով – Մ. Վ. Ֆրունզե (ընդհատակային մականունները՝ «Տրիֆոնիչ» «Արսենի»)
Եվգենի Բուրենկով – բոլշևիկ Իվան Մատվեևիչ Նիկիտին (ընդհատակային մականունը՝ «Անդրեյ Իվանովիչ Մալախով»)
Վլադիմիր Կոստին – Իվան Նիկիտիչ Ուտկին, (ընդհատակային մականունը՝ «Ստանկո)
Վլադիմիր Սոլովյով – Ֆեոդոր Աֆանասևիչ Աֆանասև, ՌՍԴԲԿ-ի Իվանովո-Վոզնեսենի կոմիտեի պատասխանատու քարտուղար, ընդհատակային մականունը՝ «Հայր»
Օլեգ Եսաուլենկո – Եվլամպի Ալեքսանդրովիչ Դունաև, ընդհատակային մականունները՝ «Ալեքսանդր», «Քեռի»
Նադեժդա Կորունկովա – Ագրաֆենա Վասիլևնա Նիկոլաևա
Լյուդմիլա Իվանովա – Մատրյոնա Պավլովնա
Սվետլանա Ժգուն – Ստեշա Վորոնովա
Նատալյա Կլիմովա – Օլգա Միխայլովնա Գենկինա
Վլադիմիր Մուրավյով – պաշտոնյա Պետերբուրգից
Վիկտոր Չեկմարյով – իսպրավնիկ Լավրով
Լեոնիդ Բրոնևոյ – ժանդարմերիայի գնդապետ
Սերգեյ Բլիննիկով – պրիստավ
Վլադիմիր Զլատոուստովսկի – Բորիս Բոբրով
Գեորգի Օբոլենսկի – Նիկոդիմ
Ռուդոլֆ Պանկով – բանվոր
Վյաչեսլավ Սոկոլով – Իսպրավնիկ Շրեգել
Սերաֆիմ Զայցև – պոլիցմեյստեր Կրիժալովսկի
Գենադի Չուլկով – Սիլանտի
Իգոր Բեզյաև
Վլադիմիր Վլադիսլավսկի – համալսարանի պրոֆեսոր
Վլադիմիր Վսեվոլոդով – Լիմոնով, տպարանի սեփականատեր
Վլադիմիր Պիցեկ – ուսուցիչ, Լիմոնովի հյուրը
Վիկտոր Կոլպակով – սարկավագ, Լիմոնովի հյուրը
Պավել Վոլկով – բանվոր հանրահավաքում
Յուրի Վորոնկով – Կոստին, Օլգային սպանած սևհարյուրյակայինը
Անատոլի Գոլիկ – Յաշկա
Եվգենյա Մելնիկովա – կին
Մարգարիտա Ժարովա – Գլաֆիրա Մարկովկինա
Լեոնիդ Զվերինցև – Միխայիլ Լակին
Կոնստանտին Միխայլով – Սմոլին, կառավարիչ
Անատոլի Օբուխով – Տիմոխա
Յուրի Սմիռնով – լրտես
Նիկոլայ Եմելյանով
Յուրի Սոլովյով – Ռուբցով, սադրիչ
Գեորգի Շապովալով – Սեմյոն Իվանովիչ (Ս. Ի. Բալաշով, ընդհատակային մականունը՝ «Ստրաննիկ»)
Վլադիմիր Լիպպարտ – Ալեքսեյ Պետրովիչ, բանվոր (լուսագրերում նշված չէ)
Լեոնիդ Պարխոմենկո – սադրիչ, «Հոր» մարդասպանը (լուսագրերում նշված չէ)
Արկադի Տրուսով – քաղաքապահ ոստիկան (լուսագրերում նշված չէ)
Նիկոլայ Գորլով – ժանդարմ (լուսագրերում նշված չէ)
Պավել Տարասով – ոստիկանության սպա (լուսագրերում նշված չէ)


== Նկարահանող խումբ ==
Ռեժիսորներ՝ Իվան Լուկինսկի
Սցենարի հեղինակ ՝ Արկադի Վասիլև
Ֆիլմի տնօրեն՝ Վլադիմիր Մարոն
Օպերատոր՝ Վլադիմիր Ռապոպորտ
Բեմադրող նկարիչ՝ Լյուդմիլա Բեզսմերտնովա
Կոմպոզիտոր՝ Տիխոն Խրեննիկով
Երգի տեքստի հեղինակ՝ Եվգենի Դոլմատովսկի


== Հետաքրքիր փաստեր ==
Այդ ֆիլմից սկսվել է Ռոման Խոմյատովի 20-ամյա «ֆրունզենիանան», որը Միխայիլ Ֆրունզեին մարմնավորել է խորհրդային 11 պատմա-հեղափոխական ֆիլմերում։


== Ծանոթագրություններ ==


== Արտաքին հղումներ ==
Ֆիլմը Красное ТВ կայքում
Բոբրովո (այլ կիրառումներ)

Բոբրովո, կարող է վերաբերել՝

Բոբրովո - գյուղ Ռուսաստանի Սմոլենսկի մարզի Յարցևսկի շրջանի կազմում։
Բոբրովո - գյուղ Ռուսաստանի Սմոլենսկի մարզի Սիչովսկի շրջանի կազմում։
Բոբրովո - գյուղ Ուկրաինայի Սումիի մարզի Լեբեդինի շրջանում։
Ակրիքար

Ակրիքար, լեռնագագաթ Հայկական լեռնաշխարհում, Խոնավ լեռներում։ Ունի 3270 մ բարձրություն։


== Ծանոթագրություններ ==
Շևչենկո (գյուղ, Բաշտանկայի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченко), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1909 թվականին։
2001 թվականի տվյալներով Շևչենկո գյուղում բնակվում էր 175 մարդ։ Բնակավայրը զբաղեցնում է 0,804 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորգան շրջան (Ջորջիա)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 906 կմ² է, բնակչությունը՝ 15.457 մարդ (2010 թ. տվյալներով)։ Շրջկենտրոնն է Մեդիսոն բնակավայրը։ Կազմավորվել է 1807 թ.։
Մոնտե դի Պրոչիդա

Մոնտե դի Պրոչիդա (իտալերեն՝  Monte di Procida), քաղաք Իտալիայի Կամպանիա մարզի Նեապոլ գավառում։
Բնակչությունը կազմում է 13273 մարդ (2004 թվականի տվյալներով)։ Բնակչության խտություն կազմում է 4424 մարդ/կմ²։ Զբաղեցնում է 3 կմ² մակերես տարածք։ Փոստային ինդեքս՝ 80070: հեռախոսային կոդ՝ 081։
Բնակավայրի հովանավորն է սուրբ Մարիան։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 081 8684211
Էլեկտրոնային հասցե։ info@comune.montediprocida.na.it
Գլխավոր կայք։ http://www.comune.montediprocida.na.it


== Ծանոթագրություններ ==


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային իսնտիտուտ (իտալ.)
http://www.istat.it/english/ Archived 2009-12-07 at the Wayback Machine.
Սև երկուշաբթի (1987)

Սև երկուշաբթի, 1987 թվականի հոկտեմբերի 19-ը, երկուշաբթի, օր, երբ իր պատմության ընթացքում Դոու-Ջոնսի արդյունաբերական ցուցանիշը ամենամեծ անկումը ապրեց՝ ցուցանիշը նվազելով 22.6%-ով։ Այս իրադարձությունը տեղի է ունեցել ոչ միայն ԱՄՆ-ում, այլև արագորեն տարածվել է ամբողջ աշխարհում։ Այսպիսով, հոկտեմբերի վերջին Ավստրալիայի ֆոնդային բորսաները կորցրել են 41,8%, Կանադան `22,5%, Հոնկոնգը` 45,8%, Մեծ Բրիտանիան `26,4%։
Ընդ որում, աղետին չեն նախորդել որևէ կարևոր նորություններ կամ իրադարձությունները, փլուզման տեսանելի պատճառներ չեն եղել։ Այս իրադարձությունը կասկածի տակ է առել ժամանակակից տնտեսագիտության հիմքում ընկած շատ կարևոր ենթադրություններ՝ մարդկային ռացիոնալ վարքի տեսությունը, շուկայական հավասարակշռության տեսությունը և արդյունավետ շուկայի վարկածը։ Փլուզումից հետո որոշ ժամանակ անց համաշխարհային ֆոնդային շուկաներում առևտուրը սահմանափակվել է, քանի որ այդ ժամանակի համակարգչային տեխնոլոգիաները չկարողացան հաղթահարել պատվերների հսկայական քանակությունը։ Առևտրի այս սահմանափակումը թույլ տվեց Դաշնային պահուստների համակարգին և այլ երկրների կենտրոնական բանկերին միջոցներ ձեռնարկել` կանխելու գլոբալ ֆինանսական ճգնաժամի տարածումը։


== Փլուզման պատճառներ ==
1986 թվականին ԱՄՆ-ի տնտեսության արագ վերականգնմանը սկսեց փոխարինել ավելի դանդաղ ընդարձակմամբ, ինչը հանգեցրեց տնտեսության «փափուկ վայրէջք»-ի և գնաճի նվազեցման։ 1987 թվականի սկզբին շուկայի մասնակիցները զգացին, որ տնտեսական անկումը խափանվել է, և ԱՄՆ-ի տնտեսությունը խառնաշփոթի եզրին է։ Ֆոնդային շուկաները սկսեցին աճել արագ տեմպերով՝ օգոստոսին հասնելով գագաթնակետին։
Փլուզման պոտենցիալ պատճառները համարվում են ծրագրային առրտուրը, անորոշությունը, շուկայական վերագնահատումը և շուկայական հոգեբանությունը։ Այս պատճառները օգտագործվում են, երբ բացատրվում է, թե ինչու փլուզումը տեղի ունեցավ հոկտեմբերի 19-ին, ինչու շուկան այնքան արագ և այնքան անկում ապրեց, և ինչու է ճգնաժամը ազդել ԱՄՆ-ից բացի այլ տարածքների վրա։
Ամենատարածված բացատրությունը ծրագրային առևտուրն է։ Ծրագրային ապահովման ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Ծրագրային առևտրի ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Փլուզումից հետո շուկայական շատ մասնակիցներ սկեցին հայհոյել առևտրային ռազմավարությունները։
Մեկ այլ հայտնի տեսության համաձայն, աղետի պատճառը Մեծ յոթնյակի երկրների դրամավարկային քաղաքականության անհամապատասխանությունն է։ ԱՄՆ-ն, որը ցանկանում էր բարձրացնել դոլարի և գնաճի սահմանը, դրամավարկային քաղաքականության մեջ չափազանց արագ փոփոխություններ կատարեց, առանց եվրոպական երկրների հետ համաձայնեցնելու։


== Հետևանքներ ==
Արժեթղթերի և բորսաների հանձնաժողովը ձևակերպել է նոր կանոններ անհատ ներդրողների պաշտպանության համար, մասնավորապես, ՆԱՍԴԱՔ-ի շուկայի կայացնողները պարտավոր էին ձեռք բերել որոշակի բաժնետոմսեր իրենցից, եթե իրենք ցանկանում էին վաճառել այդ բաժնետոմսերը։


== Ծանոթագրություններ ==


== Գրականություն ==
Тони Тернер Краткосрочный трейдинг. Руководство для начинающих = A Beginner's Guide to Short-Term Trading. — М.: Альпина Паблишер, 2013. — 366 с. — ISBN 978-5-9614-1711-1
Վիշիվանկա

Վիշիվանկա (ուկրաիներեն՝ "вишива́нка" [[|ʋɪʃɪˈʋanka]] կամ "виши́ванка" [[|ʋɪˈʃɪʋanka]]), սլավոնական ավանդական զգեստ, տարազ, որը ներառում է սլավոնական ազգային ասեղնագործության նմուշներ։ Ունեցել է բազմաթիվ տարատեսակներ։ Սովորաբար ստեղծվել է ջուլհակահաստոցով ստեղծված տնային քաթանից։ Տեղային առանձնահատկությունները սովորաբար արտահայտված էին կտորի նախշազարդերով։


== Պատմություն ==
Սլավոնների մոտ ասեղնագործության ավանդույթը ձևավորվել է դեռևս նախաքրիստոնեական ժամանակաշրջանում, ունի բազմադարյա պատմություն։ Սա ապացուցվել է հնագիտական պեղումների և ճանապարհորդների փաստագրած նյութերի արդյունքների հիման վրա։


== Փաստեր ==
2006 թվականից Ուկրաինայում մայիսի երրորդ հինգշաբթին անցկացվում է վիշիվանկայի միջազգային ամենամյա տոնը։


== Պատկերասրահ ==


== Ծանոթագրություններ ==


== Արտաքին հղումներ ==

Vyshyvanky.net Archived 2014-12-18 at the Wayback Machine.
Etno-vyshyvanka.kiev.ua
Вышиванка Archived 2015-01-09 at the Wayback Machine. (uateka.com) (ռուս.)
Основные мотивы украинского народного орнамента (podil.com) (ռուս.) (ուկր.)
Գյուլ Մահմեդչայ

Գյուլ Մահմեդչայ, գետ Կուրի ավազանում, Խաչեն գետի ակունքներից մեկը՝ Պերպենջան գետակի ձախակողմյան վտակ։ Սկիզբ է առնում Աեկ լեռան լանջերից։


== Ծանոթագրություններ ==
Սարկավագ

Սարկավագ, Հայ առաքելական եկեղեցու նվիրապետության վեցերորդ աստիճանը։  Սարկավագը եկեղեցու և սուրբ Սեղանի գլխավոր սպասավորն ու ձեռնադրված պաշտոնյան է։ Նրա հիմնական պարտականություններն են՝ խնկարկել, պատարագին Ավետարան կարդալ, ժողովրդին քարոզներով աղոթքի առաջնորդել։ Սարկավագի բացակայության դեպքում այդ պարտականությունները կատարում է քահանան՝ նրա հագուստներով։


== Պատմություն ==
Վաղ քրիստոնեական համայնքներում տնտեսական գործերը վարող ընտրովի անձ։ Պաշտոնական եկեղեցու կազմակերպումից և եպիսկոպոսության ստեղծումից հետո սարկավագը դարձել է եպիսկոպոսի օգնական, ապա աստիճանաբար մղվել է նվիրապետության ստորին աստիճան։
Սարկավագը հիշատակվում է Առաքելական թղթերում, իսկ Գործք առաքելոցում նկարագրվում է, թե ինչպես է տեղի ունենում սարկավագների ընտրությունը, և ինչպես են առաքյալները նրանց պաշտոն հանձնում, որպեսզի սուրբ Սեղանին սպասարկեն և հոգածու լինեն նպաստի բաշխմանը։ Նրանց պարտականությունն էր նպաստ հավաքել և կարիքավորներին բաժանել, այցելել աղքատներին, հիվանդներին, այրիներին, որբերին, հալածյալներին և նրանց կարիքները հոգալ։ Հետագայում սարկավագի պաշտոնը սահմանափակվել է եկեղեցու մեջ։
Մաշտոցում սարկավագի ձեռնադրության համար գոյություն ունի հատուկ արարողություն, որը կատարվում է սուրբ Պատարագի արարողությանը զուգընթաց, բեմի վրա։ Սարկավագը եկեղեցում շապիկի վրայից իր ձախ ուսից ուրար է կախում, որը ծառայության և լուծի խորհրդանշանն է։
Սարկավագները կարող են լինել կուսակրոն և ամուսնացած։ Կուսակրոն սարկավագները վանքերում պատրաստվում են կուսակրոն քահանայության համար։ Ամուսնացած և եկեղեցում տարիներ ծառայած անձինք կարող են ձեռնադրվել սարկավագ և ծառայել եկեղեցում։


== Ծանոթագրություններ ==
Գերչևին

Գերչևին, լեռ Հայկական լեռնաշխարհում, Բյուրակըն-Մնձուրյան լեռնահամակարգում, Մազկերտ գյուղաքաղաքից մետ 2-3 կմ հեռավորության վրա։


== Ծանոթագրություններ ==
Կուրմոն (Էնայի գավառ)

Կուրմոն (ֆր.՝ Courmont), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Ֆեր ան Տարդենուա կանտոնի կազմի մեջ։ Համայնքի շրջանն է համարվում Շատո Տիերին։
Համայնքի INSEE ծածկագիրն է 02227։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 110 մարդ։ 


== Տնտեսություն ==
2010 թվականին 72 մարդկանցից (15—64 տարեկան) 51-ը եղել են առավել ակտիվ տնտեսվարողներ, 21-ը եղել են համեմատաբար ոչ ակտիվ (ակտիվության ցուցանիշը կազմել է 70,8 %, 1999 թվականին կազմել է 60,9 %)։ 51 ակտիվ մարդկանցից 44-ը աշխատել են տարբեր ձեռնարկություններում (26 տղամարդ և 18 կին), անաշխատունակների թիվը կազմում է 7 (3 տղամարդ և 4 կին)։ 21 ոչ ակտիվ մարդկանցից 4-ը եղել են կամ աշակերտ կամ էլ ուսանող, 12-ը եղել են թոշակառու, 5-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կուրմոն ազգային համալսարի վիճակագրությունը (ֆր.)


== Ծանոթագրություններ ==
Մարյևկա (Բելոկալիտվինսկի շրջան)

Մարյևկա (ռուս.՝ Марьевка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
1672

1672 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1672 թվականն է, 
XVII դարի 72-րդ տարին։


== Դեպքեր ==


== Ծնունդներ ==
Օգոստոս 4 - Պետրոս Մեծ, ցար (վ.1725)


== Մահեր ==
.pr

.pr՝ Պուերտո Ռիկոյի վերին մակարդակի ազգային դոմենն է։


== Արտաքին հղումներ ==
IANA .pr whois տեղեկություն
The A.V. Club

The A.V. Club (անգլ.՝ The Audiovisual Club), ժամանցային վեբ կայք, որը հրապարակում է ֆիլմերի, երգերի, հեռուստատեսության, գրքերի, խաղերի մասին ակնարկներ, ինչպես նաև զվարճանքների արտադրության թեմայով հարցազրույցներ և հոդվածներ։ Ստեղծվել է 1993 թվականին, որպես ամերիկյան The Onion սատիրիկ նորություների գործակալության դուստր ծրագիր։


== Ռեյտինգ ==
Սկսած 2006 թվականից The A.V. Club կայքի խմբագիրները հրապարակում են տարվա արդյունքների երաժշտական ալբոմների և ֆիլմերի ռեյտինգը։ 2010 թվականից նաև որոշում է տարվա լավագույն հեռուստասերիալը։


=== Տարվա երաժշտական ալբոմ ===


=== Տարվա ֆիլմ ===


=== Տարվա հեռուստասերիալ ===


== Ծանոթագրություններ ==


== Արտաքին հղումներ ==
Պաշտոնական կայք
Արթուն Հատիտյան

Արթուն Հատիտյան (), հայ լրագրող, խմբագիր։


== Կենսագրություն ==
Արթուն Հատիտյանը ծնվել է Այնթապում (Կիլիկիա)։ Նախնական կրթությունը ստացել է Հալեպի Կրթասիրաց վարժարանում։ 1929-1935 թվականներին ուսում է ստացել Երուսաղեմի հայոց վանքի ժառանգավորաց վարժարանում։ Ուսումն ավարտելուց հետո՝ 1935-1946 թվականների աշխատել է որպես ուսուցիչ և տեսուչ է աշխատել է Երուսաղեմի և Յաֆայի  (Պաղեստին) հայկական դպրոցներում։ Միաժամանակ՝ 1938-1941 թվականներին Արթուն Հատիտյանը եղել է Երուսաղեմի Դուրյան մատենադարանի տեսուչ և «Սիոն» ամսագրի խմբագրության անդամ։
1946-1947 թվականներին Իսրայելի Հայֆա քաղաքում խմբագրել է «Միություն» շաբաթաթերթը։
1947 թվականին ներգաղթել է Հայաստան և աշխատանքի անցել Ալ. Մյասնիկյանի անվան պետական հանրապետական գրադարանում։
1950-1954 թվականներին հեռակա  սովորել է Երևանի Հայկական մանկավարժական ինստիտուտում։ Որպես խմբագրի տեղակալ 1950-1956 թվականներին աշխատել է «Էջմիածին» ամսագրի խմբագրությունում։ 1956 թվականին նշնակվել է նույն ամսագրի գլխավոր խմբագիր, որտեղ տպագրել է պատմա-բանասիրական հոդվածներ։
Կազմել ու խմբագրել է Էջմիածինի Մայր աթոռի հրատարակությունները։


== Արտաքին հղումներ ==
Մայր պաշտոնաթերթ  «Էջմիածին» հրատարակության երեսնամյակը, էջ 3


== Ծանոթագրություններ ==